**Zápisnica zo zasadnutia Obecného zastupiteľstva**

**zo dňa 30. 9. 2015**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

 5. Schválenie VZN o parkovaní motorových vozidiel na miestnych komunikáciách a

 verejných priestranstvách

 6. Plán hospodárskeho a sociálneho rozvoja obce Veselé

 7. Rôzne

 9. Diskusia

 10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, neprítomnosť ospravedlnila poslankyňa Lucia Strečanská.
	2. V. Šipková, starostka obce prečítala program zasadnutia. Návrh programu bol schválený.
	3. V. Šipková predložila návrh na určenie overovateľov zápisnice poslancov Katarínu Rafajdusovú a Lukáša Bučku, zapisovateľku zápisnice Bc. Máriu Krátkú.
	4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
	5. Starostka obce predložila poslancom návrh všeobecne záväzného nariadenia obce o parkovaní vozidiel na miestnych komunikáciách a verejných priestranstvách v obci. Návrh VZN bol zverejnený a pracovné materiály boli poslancom poskytnuté pred zasadnutím OZ. Poslanci diskutovali na tému VZN, na riešenie niektorých problémov parkovania vozidiel mali rôzne názory. Schválenie VZN bolo presunuté na ďalšie zasadnutie OZ.
	6. Plán hospodárskeho a sociálneho rozvoja obce Veselé je zverejnený na webovej stránke obce od 16. 9. 2015 na verejné pripomienkovanie. Pripomienkovať plán môžu občania na mailovej adrese starostka@vesele.sk. Plán by mal byť schválený OZ do konca mesiaca október.
	7. Rôzne. Starostka obce predložila poslancom žiadosti Joachimsthalovej Milady o súhlas na vybudovanie prenosného a rozmontovateľného prístrešku nad auto na parcele vo vlastníctve obce a Ing. Andreja Koseca s manž. o súhlas na vybudovanie vodovodnej šachty na parcele vo vlastníctve obce. Žiadosti tvoria prílohu zápisnice.

Starostka obce informovala poslancov o jednaní so zástupcom majiteľov bytov v bytovom dome s. č. 468 Mgr. Igorom Ribárom. Z platnej uzatvorenej zmluvy medzi obcou Veselé a fi. DaPa Real s. r. o. Veselé 372 vyplýva obci povinnosť zabezpečiť parkovacie miesta pre motorové vozidlá vo vlastníctve majiteľov bytov v bytovom dome s. č. 468. Obec Veselé uznesením obecného zastupiteľstva č. 32/2015 zo dňa 29. 7. 2015 vyčlenila parkovacie miesta pre vlastníkov bytov na veľkom parkovisku p. č. 275. Vlastníci bytov žiadajú vyhradiť 12 parkovacích miest na parcele 272/1 medzi budovou s. č. 468 a 438, niektoré na parcele 273/1 pred budovou 468. Problém parkovania pred budovou 468 je v zamedzovaní prístupu poštovej služby k budove pošty. Vlastníci bytov majú záujem si časť parcely 272/1 od obce dlhodobo prenajať a vybudovať si parkovisko na vlastné náklady. Pod týmto pozemkom vedie kanalizačné potrubie. Poslanci navrhujú prenájom časti pozemku, navrhovaná výška nájmu je cca 200 € ročne. Poslanci doporučili starostke obce premerať časť pozemku, zistiť koľko parkovacích miest by sa tu dalo vybudovať. K danej problematike nebolo prijaté uznesenie OZ.

Starostka obce informovala prítomných o jednaní s predstaviteľmi SPD Veselé o predaji budovy SPD Veselé č. 347, predpokladaná cena je 130000 €.

Starostka obce informovala o potrebe opravy balkónov nad vchodom bytového domu 439. Z balkónov opakovane poopadávala omietka, z tohto dôvodu je potrebná rekonštrukcia. Podľa predloženej ponuky Adamca Miloša predpokladaná cena je cca 1525 €. Práce budú hradené z fondu opráv, čo svojimi podpismi potvrdili aj nájomníci bytového domu 439.

Poslankyňa Janka Kováčová požiadala o preloženie informačnej tabuľky na bočnej bráne cintorína vo Veselom, ktorá je t. č. neaktuálna.

Komisia pre výber nájomníkov bytov predložila poradovník pridelenia obecného nájomného bytu v prípade uvoľnenia.

Na záver starostka obce poďakovala prítomným za účasť na zasadnutí.

Vo Veselom 30. 9. 2015

**Uznesenia Obecného zastupiteľstva vo Veselom zo dňa 30. 9. 2015**

 **Uznesenie Obecného zastupiteľstva vo Veselom č. 39/2015**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 30. 9 2015 .

Prítomných 6 poslancov

Schválilo 6 poslanci

**Uznesenie Obecného zastupiteľstva vo Veselom č. 40/2015**

Obecné zastupiteľstvo vo Veselom

určuje

overovateľov zápisnice poslancov Katarínu Rafajdusovú a Lukáša Bučku, zapisovateľku zápisnice Bc. Máriu Krátkú.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 41/2015**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 16. 9. 2015.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 42/2015**

Obecné zastupiteľstvo vo Veselom

berie na vedomie

predložený návrh VZN obce Veselé o parkovaní motorových vozidiel na miestnych komunikáciách a verejných priestranstvách

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 43/2015**

Obecné zastupiteľstvo vo Veselom

S ú h l a s í

s vybudovaním vodovodnej šachty na verejnom priestranstve vo vlastníctve obce Veselé, p. č. 1733/1, pred parcelou č. 20, zastavané plochy a nádvoria, na ktorej bol vybudovaný rod. dom s. č. 66 s tým, že vodovodná šachta nebude zasahovať do telesa miestnej komunikácie, žiadateľom Ing. Andrejom Kosecom a manž. RNDr. Dášou Kosecovou, bytom Trenčín, Ul. 28. októbra 1167/5.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 44/2015**

Obecné zastupiteľstvo vo Veselom

S ú h l a s í

s vybudovaním rozmontovateľného a prenosného prístreška nad auto o šírke 2,5 m a dĺžke 3 m na verejnom priestranstve vo vlastníctve obce Veselé, p. č. 1733/1, pred parcelou č. 238, zastavané plochy a nádvoria, na ktorej je vybudovaný rod. dom s. č. 254 s tým, že prístrešok nebude zasahovať do telesa miestnej komunikácie, žiadateľkou Miladou Joachimsthalovou, bytom Veselé 254.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 45/2015**

Obecné zastupiteľstvo vo Veselom

a) Berie na vedomie

Oznámenie nájomníka bytu č. 6 v bytovom dome s. č. 446 Erika Petláka, trvalo bytom Veselé 446 o záujme ukončenia zmluvného vzťahu k 31. 10. 2015.

b) Schvaľuje

V prípade ukončenia zmluvného vzťahu o nájme bytu č. 6 v bytovom dome s. č. 446 medzi prenajímateľom obcou Veselé a Erikom Petlákom, Veselé 446, uzatvorenie zmluvy o nájme bytu podľa § 685 Občianskeho zákonníka, ako aj § 12, ods. 2 zák. č. 443/2010 Z. z. o dotáciách na rozvoj bývania a sociálnom bývaní v znení neskorších predpisov s Elenou Rebrovou, bytom Piešťany, Sasinkova 1070/9 na dobu určitú, 3 roky, od 1. 11. 2015 do 31. 10. 2018.

Prítomných 6 poslancov

Schválilo 6 poslancov

Vo Veselom 30. 9. 2015

Viera Šipková

Starostka obce

Zápisnicu zapísala Bc. Mária Krátká ...............................

Overovatelia zápisnice:

Katarína Rafajdusová ..............................

Lukáš Bučka ..............................